**Nacrt**

**ZAKON**

O IZMJENAMA I DOPUNAMA ZAKONA O USLUGAMA

**Član 1**

 U Zakonu o uslugama ("Službeni list CG", broj 71/2017) u članu 3 stav 2 tačka 3 poslije riječi: ,, koje su uređene posebnim propisima;” dodaju se riječi „koji su usklađeni s evropskom pravnom tekovinom;“.

**Član 2**

U članu 4 poslije riječi: ,,primjenjuju se posebni propisi,” dodaju se riječi „koji su usklađeni s evropskom pravnom tekovinom“.

**Član 3**

U članu 6 tačka 7 alineja 2 poslije riječi: „koje su objedinjene na nezavisan način.“ dodaju se riječi „a naročito kada se pružaju bez finansijske naknade.“

Poslije tačke 9 dodaju se dvije nove tačke koji glase:

10) zahtjev je svaka obaveza, zabrana, uslov ili ograničenje koje je predviđeno zakonima i drugim propisima Crne Gore ili država EEP ili koje proizilazi iz sudske prakse, upravne prakse, propisa profesionalnih tijela ili kolektivnih pravila strukovnih udruženja ili drugih profesionalnih organizacija, usvojenih u vršenju njihove pravne autonomije, izuzev utvrđenih kolektivnim ugovorima koje su zaključili socijalni partneri;

11) preovlađujući razlozi od javnog interesa su razlozi koji su kao takvi priznati u sudskoj praksi Suda pravde EU, a uključuju naročito sljedeće: javni poredak; javnu bezbjednost; javnu zaštitu; javno zdravlje; očuvanje finansijske ravnoteže sistema socijalnog staranja; zaštitu potrošača, korisnika usluga i radnika; poštene poslovne transakcije; sprečavanje prevara; zaštitu životne sredine; zdravlje životinja; intelektualnu svojinu; očuvanje kulturno istorijske baštine; ciljeve socijalne i kulturne politike;

**Član 4**

U članu 7 stav 5 poslije riječi: “ i zaštita od prevara.“ dodaju se riječi „kao i zaštita ostalih javnih interesa koji su kao takvi priznati u sudskoj praksi Suda pravde EU.“

**Član 5**

U članu 8 stav 4 poslije riječi: „Nadležni organi su dužni da“ dodaje se riječ „elektronski“, poslije riječi: „neposredno obezbijede dostupnost“ dodaje se riječ „sve“ i poslije riječi: „organizacione uslove za sprovođenje“ dodaje se riječ: „svih“.

**Član 6**

U članu 9 poslije stava 2 dodaje se novi stav koji glasi:

2a) Ministarstvo odnosno nadležni organ dužan je da na svaki zahtjev za informacijom iz stava 1 i 2 ovog člana odgovore u roku koji je utvrđen zakonom o opštem upravnom postupku, kao i da u slučaju nepravilnog ili neosnovanog zahtjeva o tome odmah obavijeste podnosioca zahtjeva.

**Član 7**

U članu 12 stav 2 poslije riječi: „može da pruža usluge“ dodaju se riječi „na cijelom teritoriju Crne Gore“.

Stav 3 mijenja se i glasi:

(3) Izuzetno od st. 1 i 2 ovog člana, pribavljanje novog odobrenja za poslovno nastanjivanje i obavljanje uslužne djelatnosti može se zahtijevati ako je odobrenje za svako pojedinačno osnivanje ili ograničenje odobrenja na određeni dio teritorije Crne Gore opravdano preovlađujućim razlogom od javnog interesa.

**Član 8**

U članu 13 mijenja se stav 1 koji glasi:

(1) Odobrenje za pružanje usluga izdaje se na neodređeno vrijeme, osim ako:

(a) se odobrenje automatski produžava ili ako podliježe isključivo trajnom ispunjavanju zahtjeva;

(b) je broj raspoloživih odobrenja ograničen zbog preovlađujućeg razloga od javnog interesa;

(c) ako se vremensko ograničenje odobrenja može opravdati preovlađujućim razlogom od javnog interesa.

**Član 9**

U članu 14 mijenja se stav 2 koji glasi:

(2) U slučajevima iz stava 1 ovog člana odobrenje za pružanje usluga se izdaje na ograničen vremenski rok koji ne može biti automatski produžen.

**Član 10**

U članu 15 mijenja se stav 5 koji glasi:

(5) Ako nadležni organ ne odluči po zahtjevu u roku iz st. 3 i 4 ovog člana zahtjev se smatra odobrenim.

Poslije stava 7 dodaju se dva nova stava koji glase:

8) U slučaju nepotpunog zahtjeva, podnosilac se obavještava da treba da dostavi dodatnu dokumentaciju kao i o mogućim posljedicama na trajanje roka iz stava 3 i 4., u roku koji je utvrđen posebnim propisom o opštem upravnom postupku.

9) Ukoliko je zahtjev odbijen jer ne ispunjava propisane postupke ili formalnosti, podnosilac se obavještava o odbijanju zahtjeva, u roku koji je utvrđen posebnim propisom o opštem upravnom postupku.

**Član 11**

U članu 17 stav 5 poslije riječi: „trenutnih ekonomskih efekata djelatnosti,” brišu se riječi: “osim ako je zahtjev u funkciji preovlađujućeg razloga od javnog interesa;”

**Član 12**

U članu 19 stav 3 tačka 2 se mijenja i glasi:

2) obavezom da pružalac pribavi odobrenje nadležnog organa, uključujući upis u registar ili registraciju kod profesionalnog tijela ili udruženja, osim ako zakonom ili evropskom pravnom tekovinom nije drugčije određeno;

**Član 13**

Član 24 prestao je da važi danom početka primjene Zakona o izmjenama i dopunama Zakona o zaštiti potrošača ("Službeni list Crne Gore", br. 067/19 od 11.12.2019).

Dodaje se novi član 24 koji glasi:

1. Pružalac usluge dužan je korisnicima usluga staviti na raspolaganje informacije u skladu sa zakonom kojim se uređuje zaštita potrošača.
2. Sporovi između pružaoca usluge i korisnika usluga rješavaju se u skladu sa zakonom kojim se uređuje zaštita potrošača.

**Član 14**

U članu 26 stav 1 i stav 2 se mijenjaju i glase:

(1) Nadležni organi mogu obezbjediti da pružaoci, čije usluge predstavljaju neposredan i poseban rizik po zdravlje ili bezbjednost primaoca ili trećeg lica, ili rizik za finansijsku sigurnost primaoca, zaključe osiguranje od profesionalne odgovornosti, primjereno vrsti i obimu rizika, ili da pruže garanciju ili slično rješenje koje je ekvivalentno ili bitno uporedivo u odnosu na njenu svrhu.

(2) Zakonom se može propisati da je pružalac usluge iz stava 1 ovog člana dužan da zaključi ugovor o osiguranju od profesionalne odgovornosti u skladu sa vrstom i obimom rizika, ili da pruži garanciju ili drugi oblik obezbjeđenja.

**Član 15**

Član 27 mijenja se i glasi:

1. Poslovne komunikacije regulisanih profesija (oglašavanje, promocija i sl.) ne podliježu potpunim zabranama.
2. Poslovne komunikacije regulisanih profesija mora da poštuju posebne propise koji su usklađeni s evropskom pravnom tekovinom, koji se saglasno specifičnoj prirodi profesije, naročito odnose na njenu nezavisnost, dostojanstvo i integritet, kao i na poslovnu tajnost.
3. Posebni propisi o poslovnoj komunikaciji mora da budu nediskriminatorni, opravdani preovlađujućim razlozima od javnog interesa i srazmjerni.

**Član 16**

U članu 29 poslije stava 6 dodaje se novi stav koji glasi:

 7) Ministarstvo odnosno nadležni organ dužan je obavještavati Evropsku komisiju o svim novim zakonima i drugim propisima koji se donose na temelju odredbi ovog zakona kojima se reguliše slobodan pristup pružanju usluga u Crnoj Gori.

**Član 17**

U članu 35 stav 1 tačka 3 briše se.

Dosadašnje tačke 4 do 9 postaju tačke 3 do 8.